Public procurement notice: Prior Information Notice Without Call For Competition
Published: 2022-11-08
Buyer: Tampereen kaupunki
Country: FI
Contract type: Services
CPV classification: 72000000
Estimated value: 12000000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on tietopyyntö. Tuomi Logistiikka aikoo kilpailuttaa Tampereen kaupungin puolesta ICT-asiantuntijapalvelut. Hankinnassa perustetaan puitejärjestely. Hankinta tullaan jakamaan alustavasti kymmeneen osa-alueeseen (osa-alueiden nimet voivat vielä muuttua), jotka ovat:
Jokaiseen osa-alueeseen valitaan alustavasti enimmillään 15 palveluntoimittajaa, joiden kanssa tehdään puitesopimus.
Hankinnan alustava ennakoitu arvo on 3000000 euroa vuodessa, mutta pidämme oikeuden muuttaa ennakoitua arvoa vielä ennen tarjouspyynnön julkaisua. Sopimuksen suunniteltu kesto on kaksi (2) vuotta, jota on mahdollista jatkaa kahdella yhden (1) vuoden optiokaudella (2+1+1).
Tämä ei ole hankintailmoitus eikä tarjouspyyntö, vaan tietopyyntö mahdollisille hankinnasta kiinnostuneille tarjoajille. Tällä tietopyynnöllä mahdollisia tarjoajia pyydetään ilmoittamaan kiinnostuksensa käydä vapaamuotoista dialogia hankinnan kohteesta ja sen määrittelystä. Osallistujille lähetetään määräajan päätyttyä marraskuun aikana alustava hankinnan kohteen kuvaus sekä erillinen vastauslomakelinkki tietopyyntöön vastaamiseksi. Hankintayksikkö varaa oikeuden toimittaa kommentoitavaksi muutakin hankintaan liittyvää materiaalia.
Tietopyyntöön osallistutaan vain lähettämällä sähköposti osallistumishalukkuudesta osoitteeseen: Paavali.koivula@tuomilogistiikka.fi. Osallistuminen on tehtävä määräaikaan mennessä, joka on 17.11.2022 kello 12:00.
Tietopyyntöön vastaaminen ei sido yritystä tarjouskilpailuun osallistumiseen, eikä myöskään ole edellytyksenä myöhemmin varsinaiseen tarjouskilpailuun osallistumiselle. Tietopyyntö ei sido hankintayksikköä toteuttamaan hankintaa. Tietopyyntöön vastaaminen ei myöskään vaikuta tarjoajan asemaan varsinaisessa tarjouskilpailussa. Tietopyyntöön vastanneille ei makseta korvausta osallistumisesta.
Tietohallinnon kehittämiseen liittyvillä palveluilla mm. suunnitellaan, kehitetään ja toteutetaan tietohallinnon visiota ja strategiaa, tiekarttoja, toimintamalleja, konsernitasoista ICT-hallintamallia sekä kehitetään ICT-taloushallintaa kuten ICT-investointien hyötyarviointia ja ICT-toimintaympäristön kokonaistaloudellisuutta. Prosessien kehittämisen palveluilla suunnitellaan, kehitetään ja toteutetaan sekä tietohallintotoimintaan liittyviä prosesseja että niihin kiinteästi kytkeytyviä prosesseja.
Analyytikko- ja tutkimuspalveluilla mm. tuetaan ja kehitetään tiedolla johtamista tuottamalla sekä keräämällä päätöksentekoa palvelevaa informaatiota. Tehtävissä voidaan hyödyntää tunnustettuja tutkimustietokantoja, analyysiaineistoja, kehitysennusteita sekä näihin perustuvia, tuotteistettuja kehittämis- ja analysointimenetelmiä.
Tietovarastoinnin ja raportoinnin palveluilla tarkoitetaan mm. tietojärjestelmissä olevien tietojen keräämistä yhteen sekä tietojen muokkaamista organisaation päätöksentekoa tukevaksi.
Tietoalustalle kerätään tietoa niin organisaation omista järjestelmistä kuin ulkoisista lähteistä, jotka mm. siivotaan, organisoidaan, jalostetaan ja tarvittaessa pseudonymisoidaan ennen analysointia ja raportointia. Tilaajalla käytössä oleva keskitetty tietoalusta toimii Azure-ympäristössä, johon tietovarastoinnin tehtävät ensisijaisesti kohdistuvat.
Tiedon visualisoinnin ja raportoinnin tehtävät kohdistuvat dataa visualisoiviin Business Intelligence (BI) -järjestelmiin, painottuen pääosin Tilaajalla käytössä olevaan Power BI -palveluun.
Analytiikan ja koneoppimisen tehtävät kohdistuvat edistyneen analytiikan, koneoppimisen ja tekoälysovellusten kehittämiseen ja konsultointiin.
Tilaajalla on käytössään Azure-pohjainen tietoalusta, jonne kootaan tietoa eri tietolähteistä. Ensisijaisesti Tilaajan käytössä olevalle datalle tehtävät edistyneen analytiikan ratkaisut toteutetaan tähän ympäristöön. Analytiikan tarpeet voivat kuitenkin kohdentua myös muihin Tilaajan käytössä oleviin järjestelmiin ja ympäristöihin tai mm. kolmannen osapuolen ympäristöihin.
Digitaaliseen turvallisuuteen kuuluvat riskien hallinta ja käsittely, toiminnan jatkuvuuden hallinta ja varautuminen, tietoturvallisuus ja tietosuoja sekä kyberturvallisuus.


Award value: 12000000